## Uredba o "Muzejima Hrvatskog zagorja"

### NN 49/1992 (4.8.1992.), Uredba o "Muzejima Hrvatskog zagorja"

# VLADA REPUBLIKE HRVATSKE

Na temelju članka 2. Zakona o određivanju kada prestaju vrijediti uredbe
Vlade Republike Hrvatske donesene na temelju zakonske ovlasti i ovlaštenju
Vlade da uredbama ureduje pojedina pitanja iz djelokruga Sabora Republike
Hrvatske ("Narodne novine". broj 39/92), Vlada Republike Hrvatske
na sjednici održanoj 4. kolovoza 1992. godine, donijela je

## UREDBU

### o "Muzejima Hrvatskog zagorja"

Članak 1.

Ovom se uredbom osniva muzejska ustanova pod nazivom "Muzeji Hrvatskog
zagorja" (u daljnjem tekstu: Muzej).

Sjedište Muzeja je u Gornjoj Stubici.

Muzej ima svojstvo pravne osobe i upisuje se u sudski registar.

Vlasnik Muzeja je Republika Hrvatska.

Članak 2.

Muzej pribavlja, čuva, stručno održava, sreduje, proučava, znanstveno
obrađuje, publicira, propagira i prezentira muzejsku gradu iz povijesti
i kulture Hrvatskog zagorja, te obavlja i druge poslove muzejsko-galerijske
djelatnosti u skladu sa zakonom i drugim propisima o muzejskoj djelatnosti.

Djelatnost Muzeja iz stavka 1. ovog članka od interesa je za Republiku
Hrvatsku.

Članak 3.

Pored poslova iz članka 2. ove uredbe, Muzej može izrađivati, izdavati
i obavljati promet na malo reprodukcija, kataloga, mapa, prospekata, plakata,
vodiča, kalendara, razglednica, suvenira, propagandnih, znastvenih i dokumentarnih
filmova i video-traka i drugih publikacija.

Članak 4.

Sredstva za osnivanje i rad Muzeja osiguravaju se sredstvima Javnog
poduzeća "Kumrovec", koja su Zakonom o osnivanju Javnog poduzeča
"Kumrovec" ("Narodne novine", broj 27/91) postala vlasništvo
Republike Hrvatske, a posebice zaštićena spomenička cjelina Staro selo
Kumrovec, Rezidencija, Kurija Erdody u Razvoru, Zdenac radosti, Stara osnovna
škola s pripadajućim objektima javnini površinama i zemljištima, izuzev
Spomen-doma, Športsko-rekreacijskog centra te pripadajućih im objekata,
javnih površina i zemljišta, koja su u funkciji ovih dvaju objekata, zatim
društvenim sredstvima Muzeja seljaćkih buna u Gornjoj Stubici, Galerije
"Antun Augustinčić". Klanjec. te muzeja evolucije i nalazišta
pračovjeka sa lokalitetima

"Josipovac" i "Hušnjakovo", Krapina, koji djeluje
u sastavu Centra za kulturu, umjetnost i informiranje "Ivica Božić",
Krapina izuzev sredstava tog Centra.

Muzejska grada, nekretnine i druga sredstva Muzeja iz stavka 1. ovog
članka koja imaju svojstvo spomenika kulture, državno su vlasništvo, dok
su ostala sredstva vlasništvo Muzeja

Članak 5.

Stari grad Veliki Tabor u Desiniću, spomenik kulture nulte kategorije,
upisan u Registar nepokretnih spomenika kulture Regionalnog zavoda za zaštitu
spomenika kulture u Zagrebu pod red. brojem 58. i u Zemljišnom knjižnom
odjelu Općinskog suda Pregrada kao kčbr. 351/2, 352 i 353 z.k: ul 630 k.o.
Košnica, sada društveno vlasništvo s pravom korištenja upisanim u korist
općine Pregrada, državno je vlasništvo i njime također upravlja Muzej.

Način korištenja i upravljanja muzejskom zbirkom Zavičajnog muzeja općine
Pregrada smještenom u objekte Starog grada Veliki Tabor uredit će se ugovorom
između Muzeja i "Velikog Tabora" - društvene organizacije za
zatitu, obnovu i revitalizaciju dvora Veliki Tabor u Desiniću.

Članak 6.

Sredstva za obavljanje djelatnosti Muzeja osiguravaju se u državnom
proračunu putem Republičkog fonda za kulturu Ministarstva prosvjete, kulture
i športa.

Muzej može stjecati sredstva vlastitom djelatnošću, darovanjem, sponzorstvima
i na drugi način u skladu sa zakonom.

Članak 7.

U pitanjima koja nisu uređna ovom uredbom, na rad i ustrojstvo Muzeja
primjenjuju se propisi kojima se ureduje položaj i djelatnost muzejskih
organizacija.

Na zaposlene u Muzeju primjenjuju se propisi kojima se uređuju radni
odnosi zaposlenih u muzejima.

Članak 8.

Muzejom upravIja ravnatelj.

Članak 9.

Ravnatelj predstavlja i zastupa Muzej, organizira i provodi poslovnu
politiku Muzeja, odgovoran je za zakonitost rada, te obavlja i druge poslove
koje prema zakonu obavlja organ upravljanja i poslovodni organ. kao i poslove
predviđene statutom Muzeja.

Ravnatelja Muzeja imenuje i razrješava ministar prosvjete. kulture i
športa.

Članak 10.

Muzej ima statut.

Statutom Muzeja uređuje se ustrojstvo i način rada Muzeja, upravljanje,
osnivanje, ovlasti i način rada stručnih tijela Muzeja, programiranje rada
način osiguravanja sredstava za rad Muzeja i njihovo raspoređivanje. javnost
rada, te druga pitanja koja se uređju statutom.

Statut donosi ravnatelj uz suglasnost Vlade Republike Hrvatske.

Članak 11.

Nadzor nad zakonitošću rada Muzeja obavlja Ministarstvo prosvjete, kulture
i športa.

Članak 12.

Stupanjem na snagu ove uredbe:

- prestaje Radna jedinica Staro selo. koja temeljem članka 2. Zakona
o osnivanju Javnog poduzeća "Kumrovec" djeluje u sastavu Javnog
poduzeća "Kumrovec" i postaje organizacijska jedinića Muzeja.
pod nazivom "Muzeji Hrvatskog zagorja - Staro selo", Kumrovec,

- prestaje Muzej seljačkih buna u Gornjoj Stubici, osnovan Rješenjem
Skupštine općine Donja Stubica 23. veljače 1973. i postaje organizacijska
jedinica Muzeja pod nazivom "Muzeji Hrvatskog zagorja - Muzej seljačkih
buna", Gornja Stubica,

- prestaje Galerija "Antun Augustinčić". Klanjec. osnovana
odlukom općinske skupštine Klanjec od 26. svibnja 1976. i postaje organizacijska
jedinica Muzeja pod nazivom "Muzeji Hrvatskog zagorja - Galerija "Antun
Augustinčić", Klanjec,

- Muzej evolucije i nalazište pračovjeka sa lokalitetima "Josipovac"
i "Hušnjakovo" u Krapini prestaje djelovati u sklopu Centra za
kulturu. umjetnost i informacije "Ivica Božič", Krapina i postaje
organizacijska jedinica Muzeja pod nazivom "Muzeji Hrvatskog zagorja
- Muzej evolueije i nalazište pračovjeka "Hušnjakovo", Krapina.

Članak 13.

Organizacijske jedinice osnovane člankom 12. ove uredbe imaju voditelje
kustose, što ih imenuje i razrješava ravnatelj na način utvrđen statutom.

Prava i obveze voditelja pobliže se utvrđuju statutom i drugim aktima
Muzeja.

Članak 14.

Muzej je pravni sljednik Muzeja seljačkih buna Gornja Stubica, Galerije
"Antun Augustinčić", Klanjec, Javnog poduzeća "Kumrovec"
u odnosu na Radnu jedinicu Staro selo, Centra za kulturu, umjetnost i informacije
"Ivica Božić", Krapina u odnosu na Muzej evolucije i nalazište
pračovjeka sa lokalitetima "Josipovac" i "Hušnjakovo",
te danom stupanja na snagu ove uredbe preuzima njihova sredstva prema članku
4. ove uredbe, ta prava i obveze, kao i zaposlene.

Članak 15.

Zaposlene koji su stupanjem na snagu ove uredbe zatečeni u radnom odnosu
na neodređeno vrijeme u Radnoj jedinici Staro Selo Javnog poduzeća "Kumrovec"
u Kumrovcu, Muzej seljačkih buna u Gornjoj Stubici, Galeriji "Antun
Augustinčić". Klanjec. Muzeju evolucije i nalazištu pračovjeka sa
lokalitetima "Josipovac" i "Hušnjakovo" u Krapini,
u sklopu Centra za kulturu, umjetnost i informiranje "Ivica Božić",
preuzima Muzej.

Zaposlenima iz stavka 1. ovog članka koji ne budu raspoređeni na poslove
i zadatke u Muzejskoj ustanovi, prestaje radni odnos u skladu sa zakonom
i s aktima o unutarnjem ustrojstvu i radu Muzeja.

Članak 16.

Muzej će donijeti statut u roku od 30 dana, a druge opće akte u roku
od 60 dana od dana stupanja na snagu ove uredbe.

Do donošenja statuta i drugih općih akata prema stavku 1. ovog članka,
u Muzeju će se odgovarajuće primjenjivati statut i opći akti Muzeja seljačkih
buna, Gornja Stubica.

Članak 17.

Ravnatelj Muzeja, prema članku 9. ove uredbe. imenovat će se u roku
od 30 dana nakon njezina stupanja na snagu.

Do imenovanja ravnatelja, poslove rukovodenja i upravljanja Muzejom
obavljat će direktor Muzeja seljačkih buna Gornja Stubica.

Članak 18.

Danom stupanja na snagu ove uredbe prestaje vtežiti Zakon o Javnom poduzeću
"Kumrovec" ("Narodne novine", broj 27/91 ).

Javno poduzeće "Kumrovec", osnovano tim Zakonom, nastavlja
s radom kao turističko-ugostiteljsko poduzeće u vlasništvu Republike Hrvatske,
te je dužno uskladiti svoje poslovanje i organizaciju s odredbama ove uredbe
i Zakona o poduzećima ("Službeni list", broj 77/88, 40/89, 46/90
i 61/90 i "Narodne novine", broj 53/91) u roku od 60 dana od
dana donošenja ove uredbe.

Sredstva za osnivanje i početak rada poduzeća iz stavka 2. ovog članka,
čine sredstva ranijeg Javnog poduzeća "Kumrovec" koja su člankom
4. ovog zakona izuzeta iz imovine Muzeja.

Članak 19.

Do organiziranja poduzeća prema odredbama stavaka 2. i 3. članka 18.
ove uredbe. zadaće poslovodnog organa obavlja direktor Javnog poduzeća
"Kumrovec", imenovan prema članku 8. Zakona o osnivanju Javnog
poduzeća "Kumrovec". a zadaće upravnog odbora članovi Upravnog
odbora. imenovanog prema članku 4. Zakona o osnivanju Javnog poduzeća "Kumrovec",
koji nisu iz redova stručnih radnika Radne jedinice Staro selo.

Do donošenja novih akata u skladu s odredbama članka 18. stavak 2. ove
uredbe primjenjuju se akti Javnog poduzeća "Kumrovec" koji nisu
u suprotnosti s ovom uredbom.

Članak 20.

Ova uredba stupa na snagu osmog dana nakon objave u "Narodnim novinama".

Klasa: 612-05/92-01/01

Urbroj: 5030104-92-2

Zagreb. 4. kolovoza 1992.

Potpredsjednik

**dr. Milan Ramljak, v. r.**

Uredba, NN 49/1992-1271
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)